text: Els treballs arqueològics del Pallars Jussà, en una exposició | Pallars Digital
  Es podrà veure al vestíbul del Consell Comarcal fins el 31 d'agost
  per Redacció , 8 d'agost de 2018 a les 11:13 |
  L'exposició sobre els jaciments al Pallars es podrà veure fins el 31 d'agost | Marta Sancho
  Des d'ahir dimarts i fins el 31 d'agost, el vestíbul del Consell Comarcal del Pallars Jussà acull l'exposició Arqueologia medieval al Pallars Jussà. Es tracta d'una mostra que repassa l'activitat investigadora que l'equip de recerca del Laboratori d'Arqueologia Medieval de la Universitat de Barcelona (LAMUB) desenvolupa a la comarca.
  Entre les darreres accions d'aquest grup de treball, s'hi troben cinc jaciments: el d'Altimiris, Sant Martí de les Tombetes, Vilavella del Castellet, l'Espluga de Segur i el Pui de Sant Miquel. Enguany ja s'han realitzat les campanyes corresponents als tres primers jaciments i s'espera que properament s'iniciïn les excavacions a Espluga i al Pui de Sant Miquel, a la Pobla de Segur.
  En el marc d'aquesta exposició, la coordinadora dels treballs, Marta Sancho, realitzarà una conferència al voltant del material exposat. Serà el 14 d'agost a les set de la tarda al mateix vestíbul del Consell Comarcal.
  Societat, Arxiu Comarcal del Pallars Jussà, Consell Comarcal Pallars Jussà, arqueologia, Marta Sancho, jaciment d'Altimiris, exposicions